bavarian-nlp/barwiki-20250901 huggingface dataset:
Armin Assinger

Da Assinger Armin (* 7. Juni 1964 z Graz) is a estreichischa Ex-Schirennlaifa und etziga Fernschaugmoderator.
Bsondas markant is, dass da Assinger in Karntna Dialekt redt, aa bei seine Moderationa. Dafir hoda im August 2009 vom "Förderverein Bairische Sprache und Dialekte" de „Bairische Sprachwurzel“ kriagt, wei aa fost olle estreichischn Dialekt zum Boarischn zejn.
Petrus (Apostl)

Da Simon Petrus (* in Galiläa; † meglichaweis uma 67 in Rom) is nochm Neien Testament mid seim Bruada Andreas zamm oana vo de easchtn Judn gwen, de Jesus vo Nazaret za seina Nochfoige bruafn hod. Ea wead ois Sprecha vo de Jinga bzw. de Apostln, ois easchta Bekenna, owa aa Valeugna vo Jesu Kristi, ois Aungnzeige van Aufeastondna und ois a Leita vo da Jerusalema Uagmoa doagstejd.
Dozua kemma Notizn vo Kirchnväda, wonoch ea da easchte Bischof vo Antiochia sowia Grinda und Hapt vo da Gmoa vo Rom gwen und doat ois Märtyra higrichd worn sei soi.
Poista

A Poista oda Polster is a Sackl, des wos mit an waachn Materieu gfüd is.
De Fü san beispüsweis Fedan, Schaumstoff, Rosshoa oda Kiaschkeandln. Poista kena de vaschiedanstn Fuamen haum: rechteckad, quadratisch oda rund.
Poista wean im Bett oda aum Sofa ois Untalog fian Schädl vawendt, auf an Sessl oda ana Baunk mochns in Sitz waacha. Mit Sitzpoistan kaun ma aa aum Bodn sitzn. Des wiad in Japan und in vü aundan Kuituan praktiziat und woa in Middleiropa bis ins Mittloida Standard. Ziapoista san a Dekoration fia de Wohnung und wean aa ois Stitzn fian Bugl vawendt.
Andreas (Apostl)

Da Andreas (* früha 1. Joarhundat; † späta 1. Joarhundat) is ebnso wia sei Bruada Simon Petrus a Apostl von Jesus Christus gwen. Im Johannesevangelium wead gsogt, dass da Andreas zeascht a Jünger von Johannes da Taifa gwen is. Johannes da Taifa hod 'n nachad an Jesus gwiesn, woraaf er aa sei Bruada Simon zu Jesus gfiad hod. Desweng wird da Andreas traditionöi da Easchtberufene gnannt.
Guerillakriag

Guerillakriag hoasst „Kloakriag“. Drunta vasteht ma a irreguleare Kriagsfiahrung, wo a Guerilla gnennt wead.
Gnau gnumma moant „Guerilla“
Heakumpft.
"Guerilla" kimpt vom spanischn und hoasst weatle "kloana Kriag". Dees spanische Wort "guerra" geht afs urgermanische "*werra" („Streit“) zruck. Vawandd damit san s oidhochdeitsche "wërra" („Vawirrung“, „Streit“), und s englische "war".
Focustheorie.
Es gibt vaschiedane Theorien vom Guerillakriag. Vom Che Guevara is de sognennte "Focustheorie":
Sun Tzu

Da Sun Tzu oda Sūnzǐ (, eigentli: Sūn Wŭ, * um 544 v. Kr. in Wu oda Qi; † um 496 v. Kr.) wor a kinesischa General, Militärstrateg und Philosoph. Ea is da Autor vom Militea-Traktat "De Kunst vom Kriag", wo ois oans vo de wichtigstn Weake iba Militea-Strategie und -Taktik vo oin Zeitn guit.
Iba sei Lebm is ned vui bekannt. Ea wor jednfois a recht eafoigreicha General, wo an Hauffa Schlochtn gwunna hod. Oana vo seine Nochfoarn, da Sun Bin, wor ebmfois a berihmta Militea-Strateg.
Jakobus da Äitere

Jakobus da Ejtere († uma 44 n. Kr.) is a Gstoit im Neien Testament, der zu de zwöif Apostln von Jesus Christus zejht. Er ghert mit seim Bruada Johannes zamm nebm Simon Petrus und Andreas zu de easchtberuafanen Jingan (; ), de aa a bsondare Stellung im Jingakroas ham.
Heit steht de Kathedraln von Santiago de Compostela in Spanien üba de Grabstättn, de 'm Jakobus zuagschriebm wird und s Ziel vom Jakobsweg is.
Johannes (Apostl)

Da Johannes is nochm Zeignis vom Neien Testament oana von de zwöif Apostln von Jesus Christus gwen und wird in da christlichn Tradition mi'm „Lieblingsjünga“ von Jesus ausm Johannesevangelium identifiziat. Er hod mit seim Bruada Jakobus zamm zum engstn Jüngakreis ghert. Außadem guit er aa traditionöi ois Verfassa vom viertn Evangelium.
Philippus (Apostl)

Da Philippus (* in Bethsaida, Galiläa; † um 81 in Skythien, heitige Ukraine) hod zu de zwöif Apostln von Jesus Christus ghert. Währnd er in de synoptischn Evangelien nur in de Apostlverzeichnissn erwähnt wird, hod er im Johannesevangelium aa aktive Roin.
Er is von dem in da Apostlgschicht erwähntn Diakon und Evangelistn zu untascheidn, wenn aa in da Legendnbildung späta de beidn Philippus-Biografien oftmois mitnanda verbundn worn san.
De Kunst vom Kriag

De Kunst vom Kriag is a oids kinesisches Militea-Traktat vom Sun Tzu (bekannt aa ois "Sun Wu" und "Sunzi"). Da Text is in 13 Kapitl und 68 Thesn gliadat und widmet si oin wichtign Aspektn vom Kriag. Es guit ois oans vo de wichtigstn Weake iba Militea-Strategie und -Taktik vo oin Zeitn. Da Einfluss geht oba weit ibas Militea ausse in de Wiatschoft, de Politik, de Kuitua und so weida.
De 13 Kapitln.
"De Kunst vom Kriag" is in 13 Kapitl (oda "piān") einteit.
In da Tabejn foigt a Vagleich vo vaschiedanan Ibasetzunga (Auswoi).
Bartholomäus (Apostl)

Da Bartholomäus (hebr. בר־תלמי, "Bar-Tôlmay") is a Apostl von Jesus Christus gwen, dea wo wahrscheinlich im 1. Jahrhundat in Kana in Galiläa glebt hod. Er wird oftmois aa mitm gwissn Natanaël identifiziat, von dems Johannesevangelium vazejht, dass a vom Apostl Philippus zun Jesus gfihrt worn is.
Vom Bartholomäus werd gsogt, dass a in Indien, Mesopotamien und Armenien predigt hod; in Armenien hod a nachad aa s Martyrium dalittn, indems eam de Haut abzogn ham. Andre Quöin berichtn oba aa von ana Enthauptung.
Antarktika

Antarktika is da siadlichste Kontinent vo da Eadn. Gnennd wiada a "Siadkondinent" oder "Antarktischa Kondinent". Da Siadpol ligt drinnad und seiba ligta a da Mitt vo da Antarktis. Antarktika hod a Flächn von eba 14 Milliona Quadratkilometa und is fost ganz vo am Eisbanza eibackld.
Eadkunde.
Log.
Antarktika ligt siadle vom 60° siadlichn Breitngrod und is vom Siadlichn Ozean umgem.
Regiona.
Ma teild an Kondinent Antarktika in Westantarktika, wos zum gresstn Teil westle vom Meridian und estle vom 180. Längengrod ligt, und in Ostantarktika, wos estle vom Meridian und westle vom 180. Längengrod ligt. Geografisch teilt weandl de zwe Groußlandschaftn duach as Transantarktische Gebirge.
Westantarktika.
Westantarktika ligt fast komplett unda am Eisbanza. As Klima richt se recht stoag nochm Meer, wos dazua fiad, dass koi so gach koide Temparaduan wia in Ostantarktika gibt.
Ostantarktika.
D Obafläch vo Ostantarktika ligt unda am groußn Eisbanza. As Klima is kondinental und wiad ned stoag vom Meer beeinflusst, wos zu brudale Temparaduan bis -89,4 °C (gmessn am 21. Juli 1983) fiad.
Insln.
A boa vo de Insln hand vom Meer umgehm und oi hand duach Eis mim Kondinent vabundn. Oi vo de Insln hamd an vulkanischn Uasprung.
Oi Insln voa da Kistn vo Antarktika und am Siadpolarmeer:
Politischa Stadus.
Antarktika is koa eingna Stood. Vaschiene Nationa hamd Asprich aghom, de wos se oba a wengal ibaschneind. Sim Nationa erhemand Asprich auf acht Gebiete auf Antarktika: Argentinien, Australien, Chile, Frankreich, Neisäland, Norwegen und as Vaeinigte Kinereich:
As Marie-Byrd-Land, a da Westantarktika zwischn am chilenisch und am neisäländisch beanspruchtn Territorium gleng, is mid Abstand as gresste Gebiet auf da Wejd, auf des wos koa Stod an Aspruch erhebt.
Obwoi dass Antarktika koa Stood is, hod da Kondinent a eingne Top Level Domain „.aq“.
Tilman Riemenschneider

Tilman Riemenschneider (* um 1460 z Heiligenstadt; † 7. Juli 1531 z Wiazburg) is oana vo de berihmtastn Buidschnitza und Buidhaua. Glebt hod a am Ibagang vo da Spadgotik zua Renaissance umara 1500.
Lebm.
1483 is a in sei Woihoamat Wiazburg kema. In da Firschtbischofsstod is a im sejm Joar ois Molaknecht in de Gilde vo de Mola, Buidhaua und Glosara aufgnumma worn. 1485 is a duach de Heirat vo ana Tochta vo an Goidschmiedemoasta sejm Moasta worn. Andasta warad des fia Ortsfremde fast ned megli gwen.
Bis 1500 hod as nacha zu grossm Reichtum und Osegn z Wiazburg brocht: mehrare Haisa, Weinberge und a floriarende Werkstott hom eam gheat. 1504 is a Ratsherr worn, vo 1520 bis 1525 wor a sogor Buagamoasta vo Wiazburg. Zu dea Zeit hom si de Wiazburga und aa da Stodrat imma mehr gegnan Firschtbischof und Landesherrn gstejt, dea wo iba da Stod in da Festung Marienberg residiat hod. 1525 is nacha im Zug vom Bauanaufstand zur Eskalation keman. De Wiazburga Biaga hom si mit de Bauan vabindt und hom de Festung belogat. Olle Ogriff san oba obgwehrt worn. Des Bauanheer is 1525 aussahoib vo da Stod gschlogn worn. Drauf hod da Bischof de Stod ogriffa und erobat.
Olle Ofiara vom Biagaausstand und a olle Ratsherrn san auf da Festung Marienberg eingsperrt und grausam gfoitat worn, aa da Tilmann Riemenschneider. Ob da Riemenschneider nacha je wieda orbatn hod kena, is ned bekannt. Gsichat is, dass a grossa Tei vo seim Vamegn einzogn worn is und dass a nia mehr an gressan Auftrog dahoidn hod. Da Bischof hod a dafia gsorgt, dass da Riemenschneida schnej vagessn worn is. Erscht im 19. Joarhundat san seine Weake eam wieda zuagoadnet worn.
Stui.
De Figurn vom Riemenschneider hom ausdruckstorke, oft meditative, Gsichta und ganz feingschnitzte Gwanda. An Hauffa Weake san vo eam nia forbig gstoit worn, oft is de Forb eascht spoda dazuakema. Es wor da easchte berihmte Buidhaua, dea wo de Hoizsicht bevorzugt hod.
Lateinische Phrasn/B

„I bin do da Barbar, wae vo neamd ned werd i vastandn.“
Barbarn, des warn di, vo dene wo ma d Sprach ned vastandn had. Und des war do beim Ovid da Faj: Ea war baem Kaesa in Voschiss kemma - di Gründt dafüa san ned recht zum Duachschaun - und dea had n ans End vo da Wöjt in Vabannung gschickt, ans Schwoazze Meer. Vo dort aus behaupt a in saene Gedichta sae(n Unschujd und jammad üwa des Lebm in da Fremd, awa da Augustus begnadigd n ned und sae(n Nachfoega aa ned.
Mit dem Spruch is di Heiratspolitk vom Haus Habsburg im 18. Joahundat gmoant. Voeständi is des Distichon eascht mit saem zwoatn Vers:
 „Nam quae Mars aliis, dat tibi diva Venus.“
 „Kriag füahn lass nur de andern, du, glicklis, Estareich, heirat!
 Was dene andern der Mars, Venus, di Gettin, gibts dir.“
Mia mechet s allwae so vüakemma, wia wenn da Dichta von denen zwee(n Vers a Stell vom Homer dabae im Kopf ghabt häd, wo da Zeus d Aphrodite tröst: 
„Dir ned, Deandl, is gebm des kriagarische Gewerkl,
na(n, du geh fei(n aus auf d Liab und auf Hochzaetasachan!“
Republican Party

D Republican Party (boar. Republikanische Partei, aa Republikana) oda GOP ("Grand Old Party") gnennt is nem da Democratic Party ("Demokratn") oane vu de zwoa gresstn Partein vo da USA.
Uaspringle woarn de Republikana liberala ois wia de Demokratische Partei. Si is 1854 grindt woarn um de Sklaverei obzschoffn. De Demokratn woarn domois fian status quo. Heit san de Republikana a konservative, wiatschoftsliberale Partei, mid an eazkonservativn Fligl ("Tea Party").
Ia Woppnviech is a Elefont. D Parteifoarb is roud.
Schlatn

Schlatn (aumtli: Schlaiten) isch a Deafl mit 474 Leit (2016) in Oschttiroul. De Gemeinde keat zen Isltol und isch af oana Terrasse 150 Meter ouba da Isl.
Ze Schlatn kean de Fraktionen:
Di Ploune gönz untn, is Gonzach, is Meisnadeafl (se isch is Zentrum), is Bochadeafl, is Gontschach und
gönz oubm nou Gerach.
Die meischtn Leit hömb in Familiennöm Lumaßegger, Gantschnig, Tabernig, Ingruber, Engeler, Steiner, Plattner, Pedarnig oda Klaunzer.
Nochbagemeinden.
De Nochbagemeindn fe Schlatn hent di Oanet, nochand Assling und Höpfgortn, Oubalienz und Môre (St. Johann).
Woppm.
Schlatn hot gönz a schiens Woppm. Es isch silba und grien mit am Tannenkreiz in vawechseltn Forbm.
Gschicht.
Im 13. Joarhundat isch schun Silba und unedle Metolle ogebaut wöan. Im 15. Joarhundat soll da Bergbau geblieht hobm. Nou heint hent viel Knoppnleicha ze sechn. 1810 isch Schlatn ze da Oanet keim und 1817 is a eigene Gemeinde wöan. 1939 isch schlatn nochand weign in Krieg nöamol ze da Oanet keim oba 1949 hentse wieda selbstständig wöan.
Denkmäler.
In Schlatn hent apoa denkmolgschitzte Gebeide:
Bsundare Leit.
"Bsundare Leit" hent in Schlatn nit viel, oba zwoa hents a:
Politische Korrektheit

Mit Politischa Korrektheit oda Political Correctness (ausm Englischn) wern Richtlinien in Bezug aaf Sprochgebrauch und Verhoitnsformen bezeichnet, de Verletzungen von politischn Sensibilitätn im Kontext von Beruf, Gschlechtsorientierung, Rass, Kuitur, religiöse und ideologische Richtungen, Behindarung usw. minimian soin und, wia mi'm Begriff oftmois assoziiat wird, des aa zunehmend in 'm übatriebnen Ausmaß macha. Heit wird da Begriff deshoib hauptsächlich pejorativ verwendt, da Begriff politisch "in"korrekt dageng bisweiln ois a bewusst positive Söibstbezeichnung.
Sproch, de ois „politisch korrekt“ guit, zeichnet si hauptsächlich durch de Verwendung von eina neiartign, oftmois umständlichn Terminologie aus, wia z. B.:
Bei vuin von de Begriffn, de ersetzt worn san, is s oba nur schwaar verständlich, warum s' übahaupt beleidignd sei soin (z. B. "geisteskrank" und "Auslända"). Außadem kummts oft vor, dass de neien Begriffe, de nachad in 'n normaln Sprochgebrauch eigeha, boid söiba wieda ois Beleidigung ogschaut wern und ersetzt wern miassn, sodass mit da Zeit a ganze Kettn von Euphemismen entsteht. So is s z. B. ganga mit de Bezeichnungen für Schwarze in Amerika ("Negro", "Coloured", "Black", "Afro-American", "African-American" usw.).
Hintatial

A Hintatial (englisch: "backdoor" oda "trapdoor") is a Technik, de wo an Nutza ealaubd, de Zuagriffssicharung vo an Rechna (Authentifiziarung) z umgeh und direkd af on Computer bzw. a gschizde Funkzion zuazgreifa. A Hintatial ko a installiads Programm sei (z. B.: "Back Orifice") oda a Rootkit ("Adminbaukostn").
Im Untaschied zum Hintatial is a Trojana ("Trojanisches Roß") a Programm oda Skript, des wo si ois konstruktivs Owendungsprogramm tarnd, im Hintagrund owa ohne Wissn vom Nutza an Schodn stifdd. A Beispui dofia is a Datnzastearungs-Programm, des wo sexy_screensaver.scr gnennd wead. Dobei is s wuascht, ob da Sexy-Buidschiamschona etz im Voadagrund a Buidschiamschona is und im Hintagrund Datn zastead oda ob a nua so hoassd und nua Datn zastead.
ProSieben

ProSieben is a deitscha Fernsehsenda. Da Senda is aus Eureka TV hervorganga und ghead zua ProSiebenSat.1 Media. Da Kanal is aa in Östareich und da Schweiz empfangba.
Moaktanteile.
Sein hächstn Moaktanteil hod ProSim 1995 ghod. Am stärkstn is ProSim am Bereich vo de 14- bis 29-jaarign Zuaschaua, mid am Schnied vo de Moaktanteile bis 18 Prozent.
Barys Kit

Da Barys Kit, aa Boris Kit (russ. Кит, Борис Владимирович;* 6. Aprui 1910 z'Sankt Petersburg, Russland; † 1. Feba 2018 z'Frankfurt am Main, Deitschland) woar a weißrussischa Mathematika, Physika und Chemika. Ea is 1918 wega da Russischen Revolution noch Weißrussland gflohn. Im Zwoatn Wöidkriag hod a ois Leara garbat und is vu da SD vahafdt worn. 1948 is a in d USA zogn, wo a Chemika worn is. 1972 is a wieda zruck noch Deitschland zogn, wo a im Feba 2018 gstorbn is. Mit 107 Joahr woara da eldeste Bürga vo Frankfurt am Main.
Trojana

A Trojana oda Trojanisches Ross is a Programm oda Skript, des wo oscheinend an Nutzn fian Owenda stifdt, im Hintagrund owa ohne Wissn vom Nutza Schodn vuasocht.
Da Nama kimmt vom "Trojanischn Ross" aus da Griachische Mythologie. Des woa a hejzans Ross, des wo de griachischn Belogara ois Gschenk tarnt hom und desweng vo de Trojana in de Stod Troja zaht worn is. In Wiaklichkeit san owa griachische Kämpfa drin ghuckt, de wo Troja in Untagong brocht hom.
Trojana kena obsichtle eingschleist wean oda oba aa zuafällig auf an Rechna kema.
Trojana, Viren und Hintatialn.
Im Untaschied zum Computervirus ko si a Trojana ned sejbständig vabroadn. A infiziate Datei bsteht oba aus zwoa Komponentn: Ausm Virus und aus da Wiatsdatei. De Wiatsdatei is gnau gnomma a Trojana. Moastns wead oba eascht donn vo an Trojana gredt, wenn de Schodkomponentn ned zuafälli iba an Virus eingschleist worn is.
De moastn Trojana enthoidn oda installian Hintatialn oda Rootkits (Adminbaukostn), des is oba koa conditio sine qua non. Es gibt a Trojana, de wo koane Hintatial enthoidn und beispuisweis systematisch Owendadatn vasendn.
Trojanaschutz.
De oanzige Meglichkeit si voa Trojanan effektiv z schitzn, is da Vazicht auf de Installation vo Programmen, wo ma ned exakt woass, wos heakema. Bsondas gfeali san Programm aus da Grauzone om Rond vo da Legalität.
Vui Antivirenprogramme scanna en Rechna aa auf Trojana. Es gibt oba koa Antivirenprogramm, des wo olle Trojana eakennt. Omdrei is da Schutz nua donn wiakungsvoi, wenn da Trojana no ned gstartet is. Wenn da Trojana beispuisweis scho a Hintatial installiert hod, nutzt aa s Lescha vom Trojana nix mea. Aussadem gibts Trojana, de wo s Antivirenprogramm deaktivian oda so manipulian, dass nimma eakonnt wean.
A Firewall und ähnliche Programme schitzn ned direkt gegn de Installation vo an Trojana. Monche Firewalls kena oba auf ned autorisiate Netzweakkommunikation aufmeaksom mocha oda Autostarteinträg ibawocha. Es gibt aba an Hauffa Trojana, de wo de Firewall deaktivian oda ibalistn.
Norbert Gastell

Da Norbert Gastell (* 14. Oktoba 1929 in Buenos Aires; † 26. Novemba 2015 in Minga) woa a deitscha Schauspuija und Synchronsprecha. Sei Stimm is bekannt woan durch Sendunga wia Alf, Gummibärenbande, Cheers und de Simpsons, wo ea vo Beginn an bis zu seim Tod 2015 de Figua Homer Simpson synchronisiat hod.
Franz Eder

Da Eder Franz (* 20. März 1942 z Minga) is a boarischa Karikaturist, Illustrator und Schnejzeichna.
Fost ois wos da Eder karikiat, mocht a aus boarischa Sicht. Beispuisweis hod a Statue vo da Bavaria zoachnat mit an Haufn deitscha und amerikatischa Markn zuapickt oda an Bayer mit Schnauza, dea wo si Bier in de Venen spritzt.
Lebm.
Da Eder Franz hod Kartografie und Grafik gleant. Nacha hod a 10 Joar in da Schweiz glebt. Seine Zeichnunga san in an Hauffa Zeitschriftn, wia z. B. Focus, Süddeutsche und Nebelspalter, vaeffentlicht worn; dazua aa in mehr wia 50 Buachvalogn. Da Eder is aa in mea wia 60 TV-Sendunga ois Karikaturist auftretn. 1997 hod a 150 Porträtzeichnunga ans "Münchner Stadtmuseum" vaschenkt und 2007 186 Porträts ans Valentin-Karlstadt-Musäum.
Vaeffentlichunga (Auswoi).
mitm Alfons Schweiggert:
Thomas (Apostl)

Da Thomas (* Ort und Datum unbekannt; † möglichaweis in Mylapore, Chennai in Indien um 72) is oana von de zwöif Apostln von Jesus Christus gwen. Da Nama Thomas leit si vom aramäischn Wort "ta'am" ab, wos gepaart oda Zwilling hoaßt. Desweng wird da Thomas in da Bibl ebm aa "Didymos" (gr. δίδυμος, "Zwilling") gnannt. In da syrischn Tradition erscheint er ois Judas Thomas, weil da Nama Thomas dort ois a Beinama verstandn wird.
Am bestn bekannt vom Apostl Thomas is woih sei Darstellung ois da unglaibiga Thomas im Johannesevangelium. Demnoch hod er zeascht an da Aafastehung von Jesus zweiflt und söiba dessn Wundn berührn woin, bevor er zum Glaubm kumma is.
Nibelungenliad

S Nibelungenliad is as bekanntaste boarische und deitsche Hejdnepos ("Liad" hod im Oidboarischn aa de Bedeitung "Saga"). Gschriebm worn is am Ofang vom 13. Joarhundat in Boarisch-Middlhochdeitsch. Es is de Gschicht vom Untagang vom Voik vo de Burgunda, vo da Eamoadung vom Hejdn Siegfried und vo da bluadign Rache vo seim Weib Kriemhild. De Haptfiguan san Fraun, wo fia a Hejdnepos mea wia ungwehnli is. De tragische Handlung is psychologisch unhoamli differenziat afbaut. Aa de Liachtgstoitn, da Siegfried und de Kriemhild, san ned ohne Sind. Im Autorn wor offensichtli nix Menschlichs fremd. Deswegn hods Nibelungenliad bis heit sei Wiakung ned valorn. De ejtastn Handschriftn khean zan UNESCO Wejddokumentneabe.
Ibaliefate Handschriftn.
Da Text is in eppa 37 (moast nua Fragment) boarischn und deitschn Handschriftn dahoidn. Dazua kimpt no a hollendische Umorbatung. De drei ejtastn voistendign Handschriftn wean mit Buachstobm (Sigln) bezoachnat:
De Fossung B deafat de ejtaste sei. Oi drei Fossunga san anno 2009 vo da UNESCO ois Wejddokumentneabe auszoachnet worn.
Textbeispui.
De bekannte easchte Stroph is woi spoda dazuakema (Fossung „C“):
Es wead ognumma, dass in friaan Versiona (Fossung „B“), de Saga mit ana Kriemhild-Strophm ogfanga hod:
Inhoid.
S Nibelungenliad bsteht aus zwoa Tei. Im easchtn Tei gehts um de Gschicht vom Siegried und vo da Kriemhild, de Weabung um Brunhild, im Doud vom Siegfried duachn Hagen und im Diabstoi und de Vasenkung vom Nibelungenschotz im Rhein (Kapitl 1-19). Im zwoatn Tei gehts um de Hozat vo da Kriemhild mitn Etzel, ian Racheplan, um d Roas vo de Burgunda zua Etzelbuag und eanan Untagang (Kapitl 20-39).
Joachim Gauck

Da Joachim Gauck (* 24. Jenna 1940 z Rostock) woa vo 2012 bis 2017 da ejfte Bundespresident vo da Bundesrepublik Deitschland. Zeascht wara evangelischa Pastor und Kirchenfunktionär, Voikskammaabgoadneta fias "Bündnis 90", Bundesbeaufdrogta fia d Stasi-Unterlagn und a Publizist. Am 18. Meaz 2012 isa as Amt gwejd und am 23. Meaz vaeidigt won.
Da Gauck kead zu koana Partei ned.
Matthäus (Apostl)

Da Matthäus (hebr. מתתיהו "Matitjahu") is oana von de zwöif Apostln von Jesus Christus gwen. In da christlichen Tradition is er mi'm Verfassa vom Matthäusevangelium gleichgsetzt worn, weshoib de beidn aa in da Kunst ois oane Person dargstöit wern. Außadem wird er oftmois aa mi'm Jünga Levi gleichgsetzt, der im Markusevangelium vorkummt.
Simon Zelotes

Da Simon Zelotes († im 1. Joarhundat meglichaweis in Babylon, heit Han-al-Mahawil im Irak) is oana von de zwejf Apostln vom Jesus Christus gwen. Im Neien Testament wead a nua in de Apostllistn erwähnt, oba sunst wird nix zu eahm gsogt. De ejtare kirchliche Tradition hodn oba ois Verwandtn vo Jesus ogseng.
Da Beinama "Zelotes" ("da Eifera") weist draaf hi, dass a urspringli woi zua radikaln, paramilitärischn Zelotnbewegung gheat hod, de wo de remischn Besotza gwoitsam vatreibm woitn.
Jakobus da Jüngere

Jakobus da Jüngere oda Jakobus, Sohn von Alphäus, is oana von de zwöif Apostln von Jesus Christus gwen. De Bezeichnung "da Jüngere" hod er zur Untascheidung von Jakobus 'm Ejteren, der ebmfois zu de Apostln ghert hod.
Jakobus da Jüngere is in da kirchlichen Tradition mi'm Herrnbruada Jakobus gleichgsetzt worn, wos oba no umstrittn is.
Beziak Urfa-Umgebung

Da Beziak Urfa-Umgebung (aumtlich: Bezirk Urfahr-Umgebung) keaht zan Mühvia'l in Obaöstarreich. A grenzt im Noa'n aund Tschechei, im Westn aunan Bezirk Rohrboch, im Osten aunan Bezirk Freistod und aunan Bezirk Perg, und im Sü'n au Linz, da Stodtei Linz-Urfa woa bis 1919 a eingne Stod und da Naum'nsgewa van Bezirk.
Gliedarung.
Da Beziak Urfa-Umgebung hod 27 Gmoana wo 3 Gmoana a Stod han, und zwoa Laufö, Goli und Staireck. Da Siz va da Beziakshauptmauschofd is in Linz-Urfa, a Stodtei va Linz, dea wos neadli va da Doana is und a zan Mühvia'l keaht.
Judas Thaddäus

Da Judas Thaddäus is oana von de zwöif Apostln von Jesus Christus gwen. De Identifikation von dera Person is oba vergleichsweis schwierig, weil er im Neien Testament nirgndwo ois „Judas Thaddäus“ übahaupt vorkummt.
Im Lukasevangelium und da Apostlgschicht wird a Apostl „Judas da Sohn vom Jakobus“ gnannt, in de Matthäus- und Markusevangelien gibts 'n „Thaddäus“, und s Johannesevangelium verzöiht von 'm „Judas, net 'n Iskariot“. Unta diesn Bezeichnungen is nachad oan und desöibe Person mi'm Dopplnama „Judas Thaddäus“ identifiziat worn.
Manfred Porsch

Manfred Porsch (* 14. Aprü 1950 in Wean) is a Doyen vom östareichischn "Neichn Geistlichn Liad", Lehra und Schuientwickla.
Lehra.
Manfred Porsch hod 1977 de Lehrabüdungsaunstoit in Wean gmocht und hod hernoch ois Lehra an integriatn Gsaumtschuin und Haptschuin g'orbat. Parallej is'a Lehrbeauftrogta am Pädagogischn Institut worn. Heit is'a Bereichsleita aun da Pädagogischn Houchschui Wean. Ea is a Pionia vo da Schuiinterna Lehrafoatbuidung.
Religiese Liada.
Manfred Porsch staummt aus da Fokolar-Bewegung. 1971 und 1972 is'a mid Gen Rosso getourt. 1983 hod'a an 1. Preis beim "Wötfestival vom religiesn Liad", an "Rassegna Mondiale della Canzone Religosa Populare" in Rom gwunna. In da Foige hod Manfred Porsch 1987 an Vaein "Musica e Vita" Östareich grindt und de Festivajserie "Fest der Lieder" initiiat. Ea hod uma 200 Liada af iwa 20 Tonträga vaeffentlicht. Noch launga musikalischa Pause geht Porsch 2012 in Zaummenorbat midm Produzent Thomas Raber wieda mid neiche Produktiona aun de Effntlichkeit.